Bruce Springsteen

Bruce Frederick Joseph Springsteen (g. 1949 m. rugsėjo 23 d.), dar vadinamas „The Boss“, yra JAV dainininkas (ne operinis baritonas) ir dainų kūrėjas, kuris įrašinėja ir koncertuoja su „E Street Band“.

Bruce žinomas dėl savo heartland roko, poetiškų dainų žodžių, bei patriotiškų sentimentų savo gimtajam Naujajam Džersiui. Sėkmingiausių jo albumų „Born in the U.S.A.“ ir „Born to Run“ kopijų JAV buvo parduota daugiau nei 65 mln., o visame pasaulyje – 120 mln. Bruce yra laimėjęs 20 Grammy apdovanojimų, 2 Auksinius gaublius bei Oskarą. 2004 m. žurnalas
„Rolling Stone“ įvertino jį kaip 23-ią geriausią visų laikų muzikantą “100 Greatest Artists of
All Time” tope.

Bruce’as užaugo Long Branchʼe, Nju Džersyje ir mokėsi „Freehold Borough“ mokykloje. Jo tėvas buvo autobusų vairuotojas, o mama – sekretorė. Springsteen turi dvi jaunesnes seseris – Virginia ir Pamela. Bruce yra katalikų tikėjimo.
Springsteen kurti muziką įkvėpė Elvio Preslio pasirodymas „The Ed Sullivan Show“ laidoje. 13 metų iš mamos jis gavo savo pirmąją gitarą.

1972 m. Springsteen pasirašė sutartį su „Columbia Records“, padedamas John Hammondʼo, kuris pasirašė su Bob Dylanʼu toje pačioje įrašų kompanijoje prieš dešimtmetį. Bruce pasikvietė nemažai savo kolegų iš Nju Džersio, taip įkurdamas “E Street
Band” (kelerius metus neturinčią pavadinimo).

Jo debiutinis albumas „Greetings from Asburty Park, N.J.“ buvo išleistas 1973 m. sausį, tačiau didelio pirkėjų skaičiaus nesusilaukė. Bruce dažnai buvo lyginamas su Bob Dylanʼu.

1973 m. rugsėjį buvo išleistas antrasis atlikėjo albumas “The Wild, the Innocent & the E Street Shufﬂe”, kuris vėl susilaukė kritikų pripažinimo, tačiau smulkaus klausytojų susidomėjimo.

1975 m. rugpjūčio 13 d. Springsteen ir „E Streen Band“ pradėjo penkių naktų, 10-ies šou pasirodymus Niujorko „Bottom Line“ klube. Tai sukėlė didžiulį žiniasklaidos susidomėjimą. Rugpjūčio 25 d. išleistas „Born to Run“ pagaliau sulaukė sėkmės. „Billboard 200“ albumas pasiekė 2-ją vietą.

1970 m. pabaigoje Springsteen jau buvo užsidirbęs reputaciją pop pasaulyje kaip dainų rašytojas, kurio dainos gali tapti kitų grupių hitais (vėlgi panašumas su Bob Dylan).

1986 m. pabaigoje išleistas “Live/1975-85” penkių diskų komplektas tapo pirmuoju komplektu, debiutavusiu iš karto pirmoje „U.S. album charts“ vietoje. Šis albumas yra vienas sėkmingiausių visų laikų ʻgyvųʼ albumų.

1992 m. Bruce persikėlė į Los Andželą, kur pradėjo dirbti su studijų muzikantais. Čia jis išleido du albumus vienu metu: „Human Touch“ ir „Lucky Town“, kurie parodė naują atlikėjo pasitikėjimą.

„Elektrinės“ grupės pasirodymas akustiniame „MTV Unplugged“ laidos transliavime buvo
priimtas negatyviai ir sukėlė didelį fanų nepasitenkinimą.

1994 m. Bruce laimėjo Oskarą už savo dainą „Streets of Philadelphia“, kuri pasirodė ﬁlmo “Filadelﬁja”, su Tomʼu Hanksʼu, garso takelyje.

1995 m. atlikėjas laikinai suburia „E Street Band“ kelioms naujoms dainoms jo „Greatest Hits“ albumui.

1999 m. Bruce Springsteen patenka į Rokenrolo šlovės muziejų „Rock and Roll Hall of Fame“.

2002 m. Springsteen išleidžia savo pirmąjį studijinį albumą su pilna grupe po 18 m. – „The Rising“. Albume išreiškiamos emocijos apie Rugsėjo 11-osios įvykius. 2005 m. – „Devils and Dust“, 2006 m. – “We Shall Overcome: The Seeger Sessions”, 2007 m. – „Magic“.

Springsteen palaikė Baraką Obamą per 2008 m. rinkimus.

2009 m. Springsteen laimėjo „Auksinį gaublį“ (Golden Globe) už geriausią dainą – „The Wrestler“, iš to paties pavadinimo ﬁlmo su Mikiu Rurke. Po nuoširdaus Rurkės laiško, Springsteen leido naudoti šią dainą ﬁlmui nemokamai.

Bruce Springsteen muzikos stilius aprėpia Amerikos pop, folką, bliuzą, bei kantri. Nuo pradžios rokenrolas jam buvo dominuojantis įkvėpimas.

“The Wild, the Innocent & the E Street Shufﬂe” albume jaučiami Lotynų Amerikos muzikos elementai, džiazo, soul, fanko (funk) įtaka.

Karjeros pradžioje Springsteen koncentravosi daugiau į roko elementus. Paskutiniu metu jo muzika keičiasi toliau: atsiranda vis daugiau folko elementų, kartais netgi girdima gospel muzikos įtaka. “We Shall Overcome: The Seeger Sessions” albume Bruce atlieka klasikinį folką su folk grupe, o ne jo įprasta „E Street Band“. Savo turuose Springsteen dažnai interpretuoja savo roko dainas folko stiliumi.

Bruce groja gitara (mėgstamiausia – Fender Telecaster/Esquire), lūpine armonikėle bei pianinu.

Diskografija 
 1973: Greetings from Asbury Park, N.J.
 1973: The Wild, the Innocent & the E Street Shuffle
 1975: Born to Run
 1978: Darkness on the Edge of Town
 1980: The River
 1982: Nebraska
 1984: Born in the U.S.A.
 1987: Tunnel of Love
 1992: Human Touch
 1992: Lucky Town
 1995: The Ghost of Tom Joad
 2002: The Rising
 2005: Devils & Dust
 2006: We Shall Overcome: The Seeger Sessions
 2007: Magic
 2009: Working on a Dream
 2012: Wrecking Ball
2014: High Hopes

Nuorodos 
 

JAV roko atlikėjai
JAV muzikai